# Beyoncé Knowles

### Wikipedia

Beyoncé Giselle Knowles (s. 4. syyskuuta 1981, Houston, Teksas, joskus tunnettu myös pelkästään nimellä Beyoncé) on yhdysvaltalainen R&B ja soul-laulajatar, lauluntekijä, tuottaja, näyttelijätär ja muotisuunnittelija, joka on tullut tunnetuksi perustamansa Destiny's Child -trion kautta. Destiny's Childin kaksi muuta laulajaa ovat Kelly Rowland ja Michelle Williams.

## [muokkaa] Lapsuus ja yksityiselämä

Beyoncé oli esikoinen Matthew Knowlesin ja Tina Beyincen lapsista. Hän sai persoonallisen etunimensä vanhempiensa väännöksenä ranskankielisestä perheestä kotoisin olevan äitinsä sukunimestä. 7-vuotiaana Beyoncé aloitti laulamisen kuorossa ja voitti lapsuudessaan useita lastenlaulukilpailuita. Hän perusti Girl's Tyme -nimisen yhtyeen ystäviensä LaTavia Robersonin, Kelly Rowlandin ja LeToya Luckettin kanssa. He osallistuivat Star Search -kykyjenetsintäkilpailuun, jossa tulivat toiseksi hip hop -tyylisellä kappaleellaan. Heille toinen sija tuntui kuitenkin täydeltä häviöltä. Beyoncén isä kuitenkin auttoi tyttöjä toteuttamaan unelmat laulajanurista ja lopetti työnsä Xeroxilla ryhtyessään Girl's Tymen manageriksi.

Nykyään Beyoncé seurustelee hip hop -tähti Jay-Z:n kanssa. Hän on tehnyt hyväntekeväisyystyötä hurrikaani Katrinan uhrien avustamiseksi. Beyoncé on esiintynyt myös Pepsin mainoksissa Britney Spearsin ja Pinkin kanssa sekä ollut House Of Dereonin ja L'Orealin mallina.

## [muokkaa] Destiny's Child

Girl's Tyme-hanke kuivui pian kokoon ja Beyoncé perusti LaTavia Robersonin kanssa Destiny's Child -duon vuonna 1990. Myöhemmin yhtyeeseen liittyivät myös Kelly Rowland ja LeToya Luckett. He toimivat ensin lämmittelijöinä R&B-bändien kuten SWV:n, Dru Hillin ja Immaturen konserteissa. Destiny's Childin ensimmäinen Billboard-listalle noussut single oli "No, No, No (Part 2)" vuonna 1998. LeToya ja LaTavia olivat kuitenkin jättäneet yhtyeen ja tilalle oli tullut Michelle Williams. Destiny's Child teki loistokkaan uran myyden 50 miljoonaa albumia maailmanlaajuisesti ja levyttäen neljä listaykkös-singleä Billboard-listalle. Destiny's Child on kaikkien aikojen myydyin "tyttöbändi". Trio on myös voittanut Grammy-palkintoja R&B-kategoriassa. Yhtye hajosi vuonna 2005 jäsenten lähdettyä soolourilleen #1's-kokoelman julkaisun jälkeen.

## [muokkaa] Näyttelijänura

Beyoncé teki elokuvadebyyttinsä TV-elokuvassa Carmen: A Hip Hopera vuonna 2001. Siitä pitäen hänellä on ollut rooleja tasaiseen tahtiin. Viimeksi Beyonce nähtiin elokuvassa Vaaleanpunainen pantteri.

Beyonce näyttelee myös elokuvassa Dreamgirls.

## [muokkaa] Sooloura

Vuonna 2003 Beyoncé julkaisi ensimmäisen sooloalbuminsa Dangerously In Love. Albumin ensimmäinen single, poikaystävä Jay-Z:n kanssa laulettu "Crazy In Love" nousi yhdeksi vuoden 2003 suurimmista hiteistä ja pysyi Billboard-listan ykkösenä peräti kahdeksan viikkoa. Myös albumin toinen single "Baby Boy" menestyi loistavasti listoilla. Kolmas single "Me, Myself And I" ja neljäs single "Naughty Girl" debytoivat kumpikin Billboard-listalla sijalla kolme. Albumia Dangerously In Love myytiin myös kiitettävästi, pelkästään Yhdysvalloissa yli neljä miljoonaa kopiota ja yli kahdeksan miljoonaa kopiota maailmanlaajuisesti.

Vuoden 2006 alussa julkaistiin kappale "Check On It" The Pink Panther -elokuvan soundtrackillä. Kappaleella laulaa myös Slim Thug. Vuonna 2006 Beyoncé voitti Grammy-palkinnon yhdessä Luther Vandrossin kanssa duetosta "So Amazing".

Kesäkuussa 2006 vuoti nettiin Beyoncén uusi single "Deja Vu". Se julkaistaan singlenä virallisesti elokuussa. Kappale tulee olemaan laulajan uudella B'Day-albumilla, joka julkaistiin syyskuussa 2006.

## [muokkaa] Diskografia

### [muokkaa] Albumit

(Vain soolouralla julkaistut albumit)

- Dangerously in Love (2003 - US #1, UK #1)
- Live At Wembley (2004, DVD/CD)
- B'Day (2006 - US #1)

### [muokkaa] Singlet

(Vain soolouralla julkaistut singlet)

- "Work It Out" (2002 - UK #7)
- "'03 Bonnie & Clyde" (Jay-Z:n kanssa 2003 - US #4, UK #2)
- "Crazy In Love" (Jay-Z:n kanssa 2003 - FI #3, US #1, UK #1)
- "Baby Boy" (2003 - US #1, UK #2)
- "Fighting Temptation" (Missy Elliottin, MC Lyten ja Freen kanssa 2003)
- "Summertime" (P. Diddyn ja Ghostface Killahin kanssa 2004)
- "Me, Myself And I" (2003 - US #3, UK #11)
- "Naughty Girl" (2004 - US #3, UK #10)
- "Dangerously in Love" (2004 - US #57)
- "Check On It" (2005 - FI #6, US #1, UK #3)
- "Deja Vu" (2006 - US #4, UK #1)
- "Ring The Alarm" (2006 - US #11)
- "irreplaceable" (2006 - US #9)

## [muokkaa] Filmografia

- Carmen: A Hip Hopera (2001) - Carmen Brown
- Austin Powers ja kultamuna (2002) - Foxxy Cleopatra
- The Fighting Temptations (2003) - Lilly
- Fade To Black (TV-dokumentti, 2004) - oma itsensä
- Vaaleanpunainen pantteri (2006) - Xania
- Dreamgirls (2006) - Deena Jones

## [muokkaa] Kiertueet

(Vain soolouralla tehdyt kiertueet)

- Dangerously In Love European Tour - 2003
- 46664-konsertti Nelson Mandelan järjestön nimissä HIV:iä vastaan - 2003
- The Verizon Ladies First Tour - 2004 (Alicia Keysin ja Missy Elliottin kanssa)

## [muokkaa] Aiheesta muualla

- Beyoncé Knowlesin virallinen sivusto
- Virallinen faniklubi

Haettu osoitteesta http://fi.wikipedia.org../../../b/e/y/Beyonc%C3%A9_Knowles_6a6b.html

Luokat: Yhdysvaltalaiset laulajat | Yhdysvaltalaiset näyttelijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Български
- Dansk
- Deutsch
- English
- Español
- Français
- Italiano
- עברית
- Nederlands
- 日本語
- Norsk (bokmål)
- Polski
- Português
- Shqip
- Српски / Srpski
- Svenska
- Türkçe